Formål

Kunne korrekt betjening og periodisk vedlikehold av diatermiapparatet og få forståelse for vanlige feil og problemer.

Litteraturstudier *før* oppgaven utføres

Dokumentasjon for: *Electrosurgery Analyzer*, *Olympus UES-40, Oscilloskop InfiniiVision*

*(*[*https://ureg.ux.uis.no/*](https://ureg.ux.uis.no/)*)*

Forelesningsnotater


Utstyr

Diatermitester*, Electrosurgery Analyzer Fluke QA-ES III*

Diatermiapparat*, Olympus UES-40*

Oscilloskop*, Keysight InfiniiVision*

Røykavsug, *RapidVac Smoke Evacuator*

Merknader

Diatermiapparatet er beregnet på å skjære i vev. Uforsiktig bruk kan medføre brannskade. Pass på under forsøket at du hverken direkte eller indirekte kommer i kontakt med apparatets aktive elektrode så lenge apparatet er tilkoblet strømnettet.

For å unngå overbelastning skal diatermiapparatet aktiveres mindre enn 10s pr minutt. Innstillinger på *Electrosurgical Analyzer* skal ikke endres mens apparatet er aktivert.

Arbeidsforskrift

# Gjør deg kjent med diatermiapparatet UES-40; finn ut alle bryteres, kontakters, etc funksjon. *Vi skal kun bruke monopolare funksjoner videre i denne laboppgaven*.

# Foreta en effektmåling på diatermiapparatet. Bruk Electrosurgery Analyzer til dette formålet. Før opp resultatene i en tabell for instillingene på CUT; 150W «PURE» og «URO», 125W «BLEND». Innstillingene på COAG; 60W på «COAG. 1, 2» og «SPRAY». Bruk isolasjonsimpedans 400Ω (Electrosurgery Analyzer). Før også opp crest-faktor for de forskjellige funksjonene.

# Dokumentér og kommentér kurveformene for de forskjellige snittypene og for koagulasjon. Det finnes utgang på Electrosurgery Analyzer til dette formål. Beskriv kort hensikten med de forskjellige kurveformene.

# Test de forskjellige monopolare funksjonene til diatermiapparatet og justér innstillingene ut ifra kutting og koagulering av de forskjellige delene av en svinekotelett (fett, vaskulært, bein).